Arbejdsopgaver

**Thomas Kingo, ”Keed af Verden, og kier ad Himmelen” (1681)**

1. Teksten er meget stramt komponeret. Redegør for digtets komposition, hvor er der brud og hvilke strofer korresponderer? Forklar hvori bruddet består og på hvilken måde stroferne korresponderer.
2. Påvis typiske baroktræk i salmen. Hvilke sproglige virkemidler (figurer og troper) og metrik anvender Kingo? (Marker i teksten og vær klar til at give eksempler!)
3. Hvilken verdensopfattelse fremgår af digtets titel (og af selve digtet)?
4. Hvordan oplever digteren det jordiske liv? Hvilke elementer trækker han frem, som karakteriserer dette liv, og hvordan forholder han sig til dem?
5. Tilsvarende bedes I karakterisere livet i himlen efter døden (når han hviler i Abrahams skød). Prøv i øvrigt at finde ud af, hvordan dette billede skal tolkes (at han opfatter sig selv liggende i Abrahams skød) ved at læse fortællingen om den rige mand og Lazarus, Luk. 16:22
6. Bestem digtets tema og hovedmodsætninger.
7. Hvorledes afsluttes digtet? (Digtets budskab)
8. Hvorledes kan man underbygge påstanden om at digtet udtrykker den barokke livs- og tilværelsesopfattelse?